পুলিশের তদন্তের অভিমুখ সঠিক ছিল, রায় ঘোষণার পর বলছেন কুণাল

কলকাতা: পুলিশের তদন্তের অভিমুখ সঠিক ছিল। শনিবার আরজি কর কাণ্ডে (RG Kar Case) সিভিক ভলান্টিয়ার সঞ্জয় রায় (Civic Volunteer Sanjay Roy) দোষী সাব্যস্ত হতেই তৃণমূল নেতা কুণাল ঘোষ (Kunal Ghosh)। শিয়ালদহ আদালত দোষী সাব্যস্ত অভিযুক্ত সঞ্জয় রায়। আগামী সোমবার দুপুর সাড়ে ১২টা নাগাদ সাজা ঘোষণা করবে আদালত। যদিও এদিনও সঞ্জয় রায় নিজেকে নির্দোষ বলে দাবি করেছে। বিচারক বলেন, সমস্ত তথ্য প্রমাণ পরীক্ষা করার পর আমি তোমাকে দোষী মনে করেছি। তুমি অপরাধী। তোমাকে শাস্তি পেতে হবে।’এদিকে শিয়ালদা আদালতের এই রায়কে স্বাগত জানিয়েছেন বহু মানুষ। আবার নাগরিক সমাজ থেকে জুনিয়র ডাক্তাররা তদন্ত নিয়ে নানা প্রশ্নও তুলেছেন।

আরও পড়ুন: কোন ১১ প্রমাণের ভিত্তিতে সঞ্জয় রায়কে দোষী সাব্যস্ত করল আদালত?

আরজি করের রায় ঘোষণার পর কুণাল ঘোষ সংবাদমাধ্যমে জানিয়েছেন, কিছু বাম, কিছু অতিবাম, একাংশের চিকিৎসক যেভাবে মানুষের আবেগকে বিপথে চালিত কারার চেষ্ঠা করেছিলেন। আজকের এই রায়ে প্রমাণিত হল কলকাতা পুলিশের তদন্ত সঠিক পথে ছিল। কলকাতা পুলিশই প্রথম এই সিভিক ভলেন্টিয়ারকে গ্রেফতার করেছিল। মাঝপথে সিবিআইকে দেওয়া হয়েছিল, সিবিআই তদন্ত, কলকাতা পুলিশের তদন্তটাই মান্যতা পেয়েছে। পুলিশের ভূয়সী প্রশংসা করে কুণাল বলছেন, পুলিশ সব শক্তি দিয়ে তদন্ত করছিল। রাজনৈতিক উদ্দেশ্যে সরকারের ভাবমূর্তি নষ্ট করতে কিছু বাম, অতিবাম, তৃণমূল বিরোধী, চিকিৎসকদের একাংশ যেভাবে মানুষের আবেগকে বিপথে চালিত করেছিল। পুলিশের তদন্ত ঠিক পথেই ছিল।

অন্য খবর দেখুন